**DOM ZA STARIJE OSOBE
 „VOLOSKO“ OPATIJA**

**IZVJEŠĆE O POSLOVANJU ZA 2019. GODINU**

**Opatija, siječanj 2020. godine**

**PODACI O DOMU I DJELATNOST**

 Djelatnost ustanove je pružanje socijalnih usluga funkcionalno ovisnim starijim osobama kojima je zbog trajnih promjena u zdravstvenom stanju prijeko potrebna stalna pomoć i njega druge osobe. Dom u okviru stalnog smještaja pruža slijedeće aktivnosti: briga o zdravlju, njegu, fizikalnu terapiju, socijalnog rada, aktivno provođenje vremena i radne aktivnosti.

 Pored ove djelatnosti Dom u okviru usluge pomoći u kući ima i organiziranu prehranu, obavlja kućne poslove, te održava osobnu higijenu korisnika.

 Osnivačka prava prenesena su 1. siječnja 2002. godine s Republike Hrvatske na Primorsko-goransku županiju.

 Sjedište ustanove je u Opatiji, Andrije Štangera 34. Ostala dva objekta nalaze se na adresi Rikarda Katalinića Jeretova 17. i Nova cesta 27. Objekt „A“ izgrađen je 1890.g., zgrada „B“ 1975.g., a zgrada „C“ 1952.g.

 Unutarnjim ustrojstvom osigurava se racionalan i djelotvoran rad u Domu.

 Poslovi u Domu, ovisno o broju radnika i tehničkim uvjetima rada osiguravaju se u slijedećim ustrojstvenim jedinicama:

1. Odjel njege i brige o zdravlju, s odsjecima:
* Odsjek zgrade A
* Odsjek zgrade B
* Odsjek zgrade C
1. Odjel pomoćno-tehničkih poslova, s odsjecima:
* Odsjek prehrane
* Odsjek tehničkih i pomoćnih poslova

Računovodstveno-administrativni poslovi, poslovi socijalnog rada i poslovi aktivnog

provođenja vremena i radnih aktivnosti obavljaju se pod neposrednim rukovođenjem ravnatelja.

Poslovima ustrojstvenih jedinica rukovode voditelji, koji ujedno imaju svoje osnovno

zanimanje.

**KAPACITET I BROJ SMJEŠTENIH KORISNIKA**

Dom ima rješenje (licenciju) o ispunjavanju minimalnih uvjeta za pružanje socijalnih usluga za 130 korisnika i to za zgradu „A“ 60 korisnika od II do IV stupnja usluge, za zgradu „B“ 31 korisnika, te za zgradu „C“ 39 korisnika, gdje se pružaju usluge I i II stupnja.

 Rješenjem (licencijom) Dom ispunjava i minimalne uvjete za pružanje socijalnih usluga pomoći u kući, kroz organiziranje prehrane, obavljanje kućanskih poslova i održavanje osobne higijene, propisane Pravilnikom o minimalnim uvjetima za pružanje socijalnih usluga.

 Na dan 31. prosinca 2019. godine u Domu je bilo smješteno 130 korisnika, od čega 64 u stambenom dijelu i 66 u stacionarnom djelu.

 Na listi čekanja nalazi se 549 osoba, podnositelja zahtijeva za smještaj.

**RAZLOZI ZA SMJEŠTAJ U DOM**

 Prema izjavama korisnika najčešći razlozi za smještaj u ustanovu su:

|  |  |
| --- | --- |
| RAZLOZI SMJEŠTAJA U DOM  | BROJ KORISNIKA |
| Bolest i nemoć | 96 |
| Invalidnost |  2 |
| Poremećeni odnosi u obitelji  |  4 |
| Osamljenost | 13 |
| Neprimjereni uvjeti stanovanja |  9 |
| Ostalo |  6 |
| UKUPNO | 130 |

**BROJ KORISNIKA PREMA NAČINU PLAĆANJA SMJEŠTAJA**

|  |  |  |  |  |  |  |
| --- | --- | --- | --- | --- | --- | --- |
| PRAVNI TEMELJSMJEŠTAJA | PLAĆAPRORAČUN | SAMI +PRORAČUN | PLAĆAJUSAMI | SAMI +DRUGI | PLAĆAJUDRUGI | UKUPNO |
| Rješenje CZSS-a | 8 | 18 | - | - | - |  26 |
| Ugovor | - | - | 54 | 28 | 22 | 104 |
| Ukupno | 8 | 18 | 54 | 28 | 22 | 130 |

 Najveći broj korisnika Doma sami snose troškove smještaja ili uz pomoć obveznika uzdržavanja i ugovornih obveznika. Broj onih koji ostvaruju pravo na smještaj i podmirenje troškova u cijelosti ili samo razlike smještaja temeljem rješenja centara za socijalnu skrb je sveukupno 29.

**BROJ KORISNIKA PREMA DOBI, SPOLU I POKRETNOSTI**

|  |  |  |  |  |  |
| --- | --- | --- | --- | --- | --- |
| **DOB** | **I.STUPANJ****(pokretni)** | **II.STUPANJ****(teže pokretni)** | **III.STUPANJ****(nepokretni)** | **IV.STUPANJ****(Alzheimer i dr.****demencije)** | **UKUPNO** |
| 45-49 | - | - | - | - | - |
| 50-54 | - | - | - | - | - |
| 55-59 | - | - | - | - | - |
| 60-64 | - | - | - | 1 | 1 |
| 65-69 | - | - | - | 3 | 3 |
| 70-74 | 3 | - | - | 3 | 6 |
| 75-79 | 8 | 8 | 5 | 6 | 27 |
| 80-84 | 4 | 11 | 10 | 6 | 31 |
| 85-89 | 6 | 16 | 12 | 9 | 43 |
| 90-94 | 3 | 6 | 6 | 1 | 16 |
| 95-99 | - | 1 | 2 | - | 3 |
| 100 | - | - | - | - | - |
| **UKUPNO** | **24** | **42** | **35** | **29** | **130** |

 Iz tablice je vidljivo kako se većina korisnika nalazi u starosnoj grupi od 80-84 i 85-89 godina. Većinu populacije korisnika smještenih u našoj ustanovi čine žene, a manji dio muškarci. Općenito je uočljiv trend starenja cjelokupne populacije pa se to odražava i na životnu dob naših korisnika, jer na smještaj dolaze u pravilu sve starije i bolesnije osobe.

**BROJ KORISNIKA IZVANINSTITUCIONALNE SKRBI**

Uz redovitu skrb o smještenim korisnicima Dom osigurava i topli obrok – ručak za prosječno 60 vanjskih korisnika, kojima se obroci voze na područja grada Opatije i općina Matulji i Lovran.

 **STRUKTURA STALNO ZAPOSLENIH U DOMU**

 Ravnatelj-1

 Socijalni radnik – 1

 Glavna medicinska sestra – 1

 Medicinska sestra – 11

 Fizioterapeut – 2,5

 Njegovateljica – 15

 Gerontodomaćica – 2

 Kuhar – 4

 Pomoćni radnik u kuhinji/servirka – 4

 Ekonom-vozač – 1

 Kućni majstor – 1

 Kućni majstor-skladištar - 1

 Čistačica – 4

 Pralja- 2

 Administrativni referent – 1

 Računovodstveni radnici – 3,5

Socijalna radnica vrši prijem novih korisnika, upoznaje ih sa organizacijom rada

Ustanove, načinom života u Domu, ugovornim obvezama, kućnim redom, kontaktira sa rodbinom korisnika, zdravstvenim i drugim ustanovama, te sa centrima za socijalnu skrb. Nadalje, socijalna radnica se brine za ostvarivanje određenih prava korisnika, rješava konflikte između korisnika, te vodi potrebnu dokumentaciju. Tijekom cijele godine izvršavala je svoje planirane obveze i zadaće sukladno zakonskim obvezama i profesionalnim zahtjevima struke.

Zdravstvene usluge i njega korisnicima pružaju se kroz 24 sata. Primarnu zdravstvenu zaštitu pruža Dom zdravlja Opatija – ambulanta Volosko sa izabranim liječnikom. Zdravstvene usluge prema uputi liječnika pružaju medicinske sestre i fizioterapeuti, a nadzor vrši glavna medicinska sestra.

Pored usluga opće medicine korisnici imaju izabranog stomatologa i okulista. Dom

osigurava usluge specijaliste psihijatra, koji jednom mjesečno obilazi korisnike, a po potrebi i češće. Na sve specijalističke preglede potrebne pojedinim korisnicima, osigurava se prijevoz u KBC uz stručnu pratnju.

 U svakom od navedenih objekata nalazi se ambulanta sa potrebnom opremom.

 Fizioterapeuti uz redovite poslove vode razgovore sa korisnicima, uvađaju ih u aktivnosti primjerene njihovom zdravstvenom stanju i njihovom interesu. Organiziraju grupne sastanke korisnika, individualne razgovore i aktivnosti, organiziraju i vode kreativne radionice, igranje društvenih igara, organiziraju proslave uz prigodne programe, obilježavaju sa korisnicima državne i tradicionalne vjerske blagdane.

Osobama starije životne dobi, uz zdravstvenu njegu, upravo je kvalitetna prehrana

jedna od najvažnijih životnih potreba. Kuhinja u cijelosti vodi brigu o kvalitetnoj, raznovrsnoj i primjerenoj prehrani korisnika. U ustanovi se za korisnike pripremaju tri jelovnika (standardni, dijetalni i dijabetički). Uz to što hrana odgovara kvalitetom i raznovrsnošću vodi se briga da bude i prigodna.

 U kreiranju jelovnika, osim stručnih osoba , sudjeluju i predstavnici korisnika.

 U zgradu „B“ hrana se doprema iz glavne kuhinje.

 U neposrednoj blizini glavne kuhinje nalazi se novoadaptirani ekonomat u skladu sa uputama Nastavnog zavoda i HACCP-a sustava.

 Odsjek tehničkih i pomoćnih poslova je ustrojbena jedinica koja skrbi o funkcioniranju svih postrojenja u ustanovi, kao i o čistoći i higijeni prostora. Djelokrug i kvaliteta rada ove službe od izuzetne je važnosti za cjelokupnu djelatnost i odvija se kroz svakodnevni rad u prvoj i drugoj smjeni kroz cijelu godinu.

Računovodstveni i administrativni poslovi su od izuzetne važnosti za cjelokupan rad

ustanove. Strateška zadaća ove službe je kvalitetno planiranje, ažurno realiziranje i kontrola svih financijskih i materijalnih obveza i potreba.

**ZAKLJUČNO**

U protekloj godini Dom je nastavio sa aktivnostima iz prethodnog razdoblja

usmjerene na pružanje kvalitetnih usluga osobama starije životne dobi.

 Radi poboljšanja kvalitete smještaja izvršena su daljnja ulaganja na uređenju soba i zajedničkog prostora za stanare, kao i nabave potrebne opreme.

 U prizemlju objekta „A“ zamijenjene su stare grilje i svi kuhinjski prozori. U objektu „C“ kompletno je renovirana blagovaonica za stanare.

 Završena je I faza projekta izgradnje senior parka, u sklopu kojeg je došlo do spajanja dvaju objekata, bolji prilaz, izgradnja platforme, te uređenje zelenih površina i prostora za potrebe stanara.

 Ravnatelj:

 Marijan Haupert, dipl.soc.radnik